Polisie betaal glo '300% meer' vir ontsmettingsmiddel | Maroela Media
Polisie betaal glo '300% meer' vir ontsmettingsmiddel
Bheki Cele, minister van polisie. (Foto: GCIS)
Die polisie het reeds R1,4 miljard bestee aan persoonlike beskermingstoerusting (PPE) en ander items om Covid-19 te help bekamp.
Andrew Whitfield, die DA se woordvoerder oor polisie, sê die polisie het bykans die helfte van dié geld, oftewel sowat R642 miljoen, net op ontsmettingsmiddels bestee.
Die polisie het volgens die DA 100 000 houers met 25 ℓ-ontsmettingsmiddel aangekoop.
"Uit 'n ondersoek deur die DA is bepaal dat 'n 25 ℓ-plastiekhouer met ontsmettingsmiddel teen minder as R2 000 aangekoop kan word," het Whitfield gesê.
Whitfield sê die minster van polisie, Bheki Cele, het in antwoord op 'n parlementêre vraag gesê alle PPE's is teen markverwante pryse aangekoop en dan ook in ooreenstemming met die nasionale tesourie se pryslys vir produkte.
Cele het gesê waar verskaffers nie voorraad gehad het nie, is verskaffers gebruik wie se pryse meer was as die nasionale tesourie se aanbeveling.
"Die prysverhoging van meer as 300% vir houers met ontsmettingsmiddel is waarskynlik net die oortjies van die seekoei. Die DA doen 'n beroep op die Valke om geen steen onaangeroer te laat om korrupsie in die polisie bloot te lê nie."
Whitfield sê terwyl die minister besig was om tydens die afsonderingstydperk beslag te lê op drank en sigarette, het sy eie departement die ramptoestand uitgebuit.
Hy sê die polisie is veronderstel om die voorbeeld te stel.
"Elke voorval van korrupsie in die polisie ondermyn die mag se geloofwaardigheid om die wet te gehoorsaam en toe te pas.
"Onder die bestuur van die ANC lyk dit nie of daar genoeg ontsmettingsmiddel in die wêreld is om die polisie van korrupsie te reinig nie," het hy gesê.
Hoë by maatskaplike ontwikkeling sterf weens Covid-19
Polisie in Noordwes spoor meer as 250 voortvlugtiges op
Ja groot hoed jy stel 'n goeie voorbeeld! Jy's ook magsbehep soos die res. Plaas doen julle julle werk, maar nee soek sigarette en drank. Julle is veronderstel om ons te beskerm, maar ek gaan jou nie eers sê hoe useless julle is nie… Ons beskerm onsself so ek sien GEEN nut dat julle betaal word nie
And the ANC corruption just keeps on coming…..and NO ONE goes to jail!
Wat my verby gaan is die arrogansie van veral die Cowboy kader ontplooide. Onaantasbare magsbasis wat hy namens homself en sy kopdoek bende afdwing. Ons het sekerlik nie gedink dat hy nie ook gaan skep en vat en gryp of dit toelaat nie? Dis die ideale geleentheid vir die ANC om sy "rekeninge" te betaal aan die wat die ANC gekry het waar dit is en daar te hou. En dis nie omKOOP geld nie,dis HUURGELD vir die nou en netnou. Daars geen lojaliteit ander as teenoor die wat geld en mag het om uit te deel nie. Ons word… Lees meer »